open-index/open-wikipedia-markdown huggingface dataset:
Kazanský chanát

**Kazanský chanát** (;  - Kazanskoje chanstvo;  - Qazan xanlığı) bol tatársky štát existujúci na území skoršieho Volžského Bulharska, teda tam, kde je súčasné Čuvašsko, Marijsko, Mordviansko, Tatársko a časť Udmurtska a Baškirska. Hlavným mestom bola Kazaň. Vznikol po rozpade Zlatej hordy v roku 1438 a zanikol roku 1552, keď ho dobyl ruský cár Ivan IV. Už predtým však bol dlhé roky politicky závislý od Moskovského veľkokniežatstva, ktoré využívalo labilnú politickú situáciu v chanáte a časté striedanie chánov.

## Pozri aj
* Ruské cárstvo
* Kazaň
* Zlatá horda

## Zdroj

Kategória:Zaniknuté štáty Európy
Kategória:Chanáty
Kategória:Zaniknuté štáty
Kategória:Zaniknuté monarchie
Sebritka

náhľad|Sebritka zlatá čierno lemovaná
**Sebritka** () je malá okrasná sliepka, ktorá sa chová predovšetkým ako okrasné plemeno.

## Pôvod plemena
Sebritku vyšľachtil v Spojenom kráľovstve Sir John Saunders Sebright (1767-1846).

## Opis
Kohút a sliepky majú podobné znaky aj stavbu tela. Iba kohút má ostré, čiže špicaté perá na krku. Sliepka má veľkosť krúžkov 9 a kohút 11. Sú veľmi náchylné k chorobám. Hmotnosť kohúta je 600 gramov, sliepočka váži 500 gramov. Znáša 80 kusov vajíčok na rok, ktoré majú hmotnosť približne 30 gramov. Kohúti majú stredne veľký ružicový hrebeň na malej, trochu zaguľatenej hlave.

## Farby
* Strieborná čierno lemovaná
* Zlatá čierno lemovaná
* Citrónová čierno lemovaná
* Plavo žltá bielo lemovaná
* Žltá bielo lemovaná
* Biela striebristo lemovaná
* Modrá modro lemovaná

## Externé odkazy
* Sebritka na ifauna.cz
* Štandard sebritky na zakrsladrubez.estranky.cz

## Zdroj

Kategória:Plemená kury domácej
Curling na Zimných olympijských hrách

[náhľad|Curlingové medailistky na [Zimné olympijské hry 2010|ZOH 2010]] 
**Curling na Zimných olympijských hrách** je curlingový turnaj, ktorý sa koná v rámci multišportového podujatia Zimných olympijských hier.  V mužskej kategórii najčastejšie zvíťazila Kanada, spolu 3-krát. V ženskej kategórii zvíťazilo Švédsko tiež 3 razy. 

## Dejiny
náhľad|130px|Curling na ZOH 2006 na kazašskej známke

Prvýkrát bol curling zaradený do olympijského programu už na hrách v roku 1924 v Chamonix. Zaujímavosťou tohto čisto mužského turnaja boli dve švédske tímy, ktoré zhodne obsadili 2. miesto a získali striebornú medailu. Potom sa curling objavil ešte na hrách v roku 1932 v Lake Placid, išlo však iba o demonštráciu športu a zúčastnili sa ho iba kanadské a americké tímy. Ďalších 56 rokov sa curling neobjavil na olympijských hrách. Ako demonštračný šport sa objavil v rokoch 1988 a 1992 (v mužskej i ženskej kategórii zároveň), ale jeho novodobá história sa začína až od roku 1998, kedy na hrách v Nagane sa curling opäť objavil ako oficiálny šport zimných olympijských hier.

## Turnaj mužov
### Zoznam

### Medailová bilancia družstiev

## Turnaj žien
### Zoznam

### Medailová bilancia družstiev

## Referencie

## Pozri aj
* Majstrovstvá sveta v curlingu

## Iné projekty

## Externé odkazy
* Curling na stránke Medzinárodného olympijského výboru 
* Curling na ZOH na stránek todor66.com 

## Zdroje
* Olympijská história na stránke Medzinárodnej curlingovej federácie  
* Zimné olympijské hry na stránke Medzinárodnej curlingovej federácie
Ľubochnianske jaskyne

**Ľubochnianske jaskyne** sú jaskyne, ktoré sa nachádzajú na území Ľubochnianskej doliny. Zatiaľ ich bolo objavených 11; najväčšia a najznámejšia je Jaskyňa v Čertovej skale.

## Jaskyňa v Čertovej skale
Jaskyňa v Čertovej skale je inaktívna fluviokrasovo-rútivá jaskyňa. Je najväčšou jaskyňou Ľubochnianskej doliny z dĺžkou 28 m. Nachádza sa na Čertovej skale.

## Previs v Čertovej skale
Previs v čertovej skale je druhou najväčšou jaskyňou Ľubochnianskej doliny z dĺžkou 11 m. Nachádza sa rovnako na Čertovej skale.

## Jaskyňa v Korbeľke
Je 5 m dlhá výrezová inaktívna fluvikrasová jaskyňa.

## Jaskyňe v Havránkach
Je komplex 8 jaskýň v Havránkach z dĺžkou od 3,5 do 10 m

## Externé odkazy
* Jaskyňa v Čertovej skale

Kategória:Jaskyne na Slovensku
Rádio 7

**Rádio 7** je súkromná, kresťanská rozhlasová stanica. Začalo vysielať 30. decembra 2005.

## História
Od roku 1990 TWR-CZ vyrába kresťanské programy pre rozhlasové stanice rôznych vlastníkov. V roku 2003 založili TWR-CZ a TWR-SK spoločnosť T.W.Rádio s.r.o. a v decembri 2005 bolo spustené Rádio 7. V roku 2019 bolo rozhodnuté o ukončení česko-slovenského vysielania, od 31. decembra 2019, vysielajú samostatne slovenské programy a samostatne české programy.

## Vysielanie
Rádio 7 vysiela sedem dní v týždni, od čoho je aj odvodený jeho názov. Program je zameraný na rodinu. Rádio vysiela programy v dvoch jazykoch, v slovenskom a v českom. Rádio vysiela prostredníctvom internetu cez satelit Astra 3 a terestriálne z 11. vysielačov. Rádio 7 sa neprofiluje ako katolícke ako je Rádio Lumen alebo Rádio Mária.

## Vysielače

** plánovaný vysielač*

## Referencie

## Externé odkazy
* Oficiálne stránky - Rádio 7
* Profil - radio7.cz 
* Nová kresťanská rozhlasová stanica Rádio 7 - Strategie.sk

Kategória:Slovenské rozhlasové stanice
Kategória:Kresťanské rozhlasové stanice
Kategória:Vzniklo v 2005
Kostol svätého Petra (Chartres)

náhľad|Kostol svätého Petra
**Kostol svätého Petra** je po miestnej katedrále najdôležitejším kostolom mesta Chartres. Od roku 1803 je farským kostolom a v roku 1840 bol zaradený medzi francúzske národné pamiatky.

Kostol patril ku kláštoru sv. Petra a spoločne s ním odolával normanským nájazdom, požiarom a prestavbám. Kláštor, ktorý je datovaný do 7. storočia, zanikol po francúzskej revolúcii a kostol je v súčasnosti zmesou slohov, v ktorých prevažuje gotika. Na rozdiel od katedrály je interiér sv. Petra svetlejší a dochované vitráže pochádzajú z 13. a 14. storočia.

## Referencie


## Iné projekty

## Externé odkazy
* Vitráže sv. Petra

## Zdroj

Kategória:Historické pamiatky vo Francúzsku
Kategória:Chartres
Chartres
Kategória:Románske stavby vo Francúzsku
Kategória:Gotické kostoly vo Francúzsku
Kategória:Stavby v departemente Eure-et-Loir
Jozef Gamrát

MVDr. **Jozef Gamrát** (* 8. apríl 1960, Sečovce) je slovenský veterinárny lekár a bývalý primátor mesta Sečovce (od roku 2011 do 25. marca 2021). Funkcie primátora sa vzdal po obvinení z trestného činu prijímania úplatku.

## Štúdium
Stredoškolské vzdelanie získal na Gymnáziu Sečovce v rokoch 19751979. V rokoch 19791985 absolvoval štúdium na Vysokej škole veterinárskej v Košiciach (od roku 2010 Univerzita veterinárskeho lekárstva a farmácie v Košiciach).

## Profesijná kariéra
Po absolvovaní vojenskej základnej služby (19851986) pracoval ako veterinárny lekár na Štátnom majetku v Trebišove (19861987) a následne v Okresnom veterinárnom zariadení Trebišov (19872001). Od roku 2001 až do svojho nástupu do funkcie primátora mesta Sečovce pôsobil ako veterinárny lekár so súkromnou praxou na Obchodnej 51/24 v Sečovciach.

## Politická činnosť
O funkciu primátora Sečoviec sa neúspešne uchádzal s podporou SDKÚ-DS a KDH vo voľbách do orgánov samosprávy obcí v roku 2006, v ktorých získal 928 platných hlasov (2. miesto za Monikou Bérešovou s 1&nbsp;182 hlasmi). Ako nezávislý kandidát v komunálnych voľbách v roku 2010 zvíťazil s počtom platných hlasov 2&nbsp;072. Do úradu oficiálne nastúpil v januári 2011. V komunálnych voľbách 2014 sa ako nezávislý kandidát umiestnil na prvom mieste s počtom hlasov 1&nbsp;727. Na ustanovujúcom zasadnutí mestského zastupiteľstva 12. decembra 2014 znovu zložil primátorský sľub.

### Obvinenie z trestnej činnosti a koniec činnosti
V dopoludňajších hodinách 18. marca 2021 primátora Gamráta zadržali príslušníci Národnej kriminálnej agentúry Prezídia Policajného zboru v rámci akcie s krycím názvom Feudál. Spolu s ďalšou zamestnankyňou mesta ho vyšetrovateľ obvinil z trestného činu prijímania úplatku, zatiaľ čo ďalšie štyri osoby boli obvinené z prečinu podplácania. Obvinenie sa týka prideľovania nájomných bytov vo vlastníctve mesta a zákaziek pre mesto.

K 25. marcu 2021 sa Gamrát vzdal funkcie primátora. Vo funkcii ho doby zvolenia a ustanovenia nového primátora nahrádza zástupca primátora – poslanec mestského zastupiteľstva Peter Havrila.

## Referencie

## Iné projekty

## Externé odkazy
* Jozef Gamrát na oficiálnom webovom sídle mesta Sečovce (verzia zo 4. mája 2016 archivovaná prostredníctvom Internet Archive Wayback Machine

Kategória:Osobnosti zo Sečoviec
Kategória:Slovenskí veterinári
Kategória:Primátori slovenských miest
Kategória:Absolventi Univerzity veterinárskeho lekárstva a farmácie v Košiciach
Rebelka proti svojej vôli

***Rebelka proti svojej vôli*** je americká psychologicko-romantická filmová dráma režiséra Garryho Marshalla z roku 2007 s Jane Fondovou, Lindsay Lohanovou a Felicity Huffmanovou v hlavnej úlohe.

Ide o rodinnú drámu troch generácií svojráznych a dosť svojhlavých žien (babičky, matky a dcéry) a ich partnerov, ktoré sa odohráva spočiatku v úplne neprehľadnom prepletenci pokrútených a nejasných osobných i rodinných vzťahov medzi babičkou, dcérou a vnučkou. Hlavnou témou filmu je však utajované sexuálne zneužívanie maloletej dcéry matkiným partnerom resp. otčimom, ktoré zásadová a svojrázna babička (kvakerka Jane Fondová) nehodlá nechať len tak bez povšimnutia.

## Hrajú
* Jane Fondová (Georgia Randall - babička)
* Lindsay Lohanová (Rachel Wilcox - dcéra)
* Felicity Huffmanová (Lilly Wilcox - matka)
* Dermot Mulroney (Simon Ward)
* Garrett Hedlund (Harlan Wilson)
* Cary Elwes (Arnold)
* Hector Elizondo (Izzy)
* Dylan McLaughlin (Sam)
* Zachary Gordon (Ethan)
* Laurie Metcalfová (Paula Richards)
* Tereza Stanislav (Violin Teacher)
* Fred Applegate (Townie # 1)
* Cynthia Ferrer (Townie # 2)
* Destiney Moore (Waitress)
* Christine Lakinová (Grace)
* Shea Curry (Melodee)

## Externé odkazy
* Oficiálna stránka 
* 
* 

## Zdroj

Kategória:Filmy z 2007
Kategória:Filmové drámy USA
Kategória:Filmy podľa názvu
Annerose Fiedlerová

**Annerose Fiedlerová**, rodená **Krumpholzová** (* 5. september 1951, Kutzleben) je bývalá východonemecká atlétka, ktorej špecializáciou boli krátke prekážkové behy.

V roku 1972 reprezentovala na letných olympijských hrách v Mníchove, kde vo finále dobehla ako siedma v čase 13,27 s. Olympijskou víťazkou sa tu stala Annelie Ehrhardtová a bronz získala ďalšia východonemecká prekážkarka Karin Balzerová.

Najväčšie úspechy zaznamenala v roku 1974. Na halových majstrovstvách Európy v Göteborgu získala striebornú medailu. V letnej sezóne potom vybojovala striebro aj na majstrovstvách Európy v Ríme (12,89). O rok neskôr dobehla na HME v poľských Katoviciach na štvrtom mieste. Zúčastnila sa pražských majstrovstiev Európy v roku 1978, kde na štadióne Evžena Rošického skončila vo finále na šiestom mieste (13,09).

## Iné projekty

## Externé odkazy
* Profil na www.sports-reference.com

## Zdroj

Kategória:Bežci NDR
Eurypylos (syn Télefa)

náhľad|Neoptolemos zabíja Eurypyla, čiernofigúrová amfora cca 510 pred Kr.
**Eurypylos** (*Eurypylos*) je v gréckej mytológii syn  Télefa z Arkádie a jeho manželky Astyochy, sestry trójskeho kráľa Priama.

Eurypylos, syn kráľa Télefa, bol v trójskej vojne posledným spojencom Trójanov. Eurypylos pochádzal z mesta Teuthrania v Mýsii, zo strany otca bol potomkom hrdinu Hérakla a z matkinej bol príbuzným trójskeho kráľa Priama. Podľa Homéra, bol pohľadný muž. Keď Achájci napadli Tróju, jeho otec Télefos vyhlásil neutralitu. Kráľ Priamos však svoju sestru Astyochu podplatil drahými šperkami a Trójanom prišla z Mýsie na pomoc skupina mužov vedených Chromom a Ennomom. Eurypylos, ktorý bol ešte dieťaťom ostal doma. Ale keď dospel, uprosil svojho otca, aby sa aj on mohol vojny zúčastniť. Eurypylos sa ešte pred odchodom oženil a jeho manželka onedlho zistila, že je tehotná a počas jeho neprítomnosti mu porodila syna Gryna. 

Eurypylos začal bojovať až takmer v poslednej fáze vojny, po smrti hrdinov Hektora a Achillea. Na trójsku pláň so sebou priviedol mýsijské vojenské oddiely. Eurypylus bol odetý v pevnom brnení, mal veľký okrúhly štít s vyobrazením dvanástich hrdinských činov svojho starého otca Hérakla. Eurypylos bojoval statočne, jeho rukou zomrel tesálsky hrdina Machaón, Péneleós z Téb a Nireus syn symského kráľa Charopa. Jeho osud bol však spojený s osudom Tróje. Počas záverečných bojov ho zabil Achilleov syn Neoptolemos.
 
## Referencie a bibliografia

Kategória:Postavy gréckej mytológie
Kategória:Trójska vojna
Kláštor svätého Martina (Laon)

thumb|Kláštor svätého Martina
**Kláštor svätého Martina** je bývalý premonštrátsky kláštor v Laone vo francúzskej Pikardii.

V roku 1124 ho založil miestny biskup Bartolomej z Juru a Norbert z Xantenu, osadený bol konventom z Prémontré. Spoločne s opátstvami v Cuissy a Floreffe patrí medzi staršie rádové domy.

Konvent bol rozpustený za francúzskej revolúcie. Kostol sv. Martina slúži ako farský kostol. Po revolúcii tu boli umiestnené dva stredoveké náhrobky - rytier a opátka z cisterciánskeho kláštora, ktorou je pravdepodobne Johana Flanderská, vdova po Enguerrandovi IV. z Coucy.

## Referencie


## Iné projekty

## Zdroj

Kategória:Laon
Laon
Kategória:Gotické stavby vo Francúzsku
Kategória:Stavby v departemente Aisne
Lockheed SR-71 Blackbird

**Lockheed SR-71 Blackbird** bolo americké nadzvukové lietadlo na diaľkový strategický prieskum. Vyvinula ho ako pokračovanie projektu prieskumného lietadla Lockheed A-12 v 60. rokoch 20. storočia spoločnosť Lockheed a jej oddelenie Skunk Works pod vedením „Kellyho“ Johnsona. Stroj počas prieskumných misií operoval vo veľkých výškach a za vysokých rýchlostí, čím sa dokázal vyhnúť protilietadlovej obrane protivníka.

V leteckých silách USA stroj slúžil v rokoch 1964 až 1998. Spolu sa vyrobilo 32 strojov, 12 z nich sa stratilo v priebehu služby počas nehôd, no ani jeden nezostrelil nepriateľ. Od roku 1976 lietadlo získalo niekoľko svetových rekordov ako najrýchlejšie prúdové lietadlo na svete, pričom prekonalo svojho predchodcu YF-12.

## Špecifikácie (verzia SR-71A)
vpravo|275px
### Technické údaje
* Posádka: 2 (pilot a operátor prieskumných zariadení)
* Užitočné zaťaženie: 1600 kg
* Dĺžka: 32,74 m
* Rozpätie: 16,94 m
* Výška: 5,64 m
* Nosná plocha: 170 m²
* Hmotnosť prázdneho lietadla: 30 600 kg
* Vzletová hmotnosť: 69 000 kg
* Maximálna vzletová hmotnosť: 78 000 kg
* Pohonná jednotka: 2 × prúdový motor Pratt & Whitney J58-1 s prídavným spaľovaním, s ťahom 151 kN (každý)
* Rozchod kolies: 5,08 m
* Rázvor: 11,53 m

### Výkony

* Najvyššia rýchlosť: 3,35 Macha (4103.897 km/h) vo výške 24 000 m
* Dolet: 5 400 km
* Preletový dolet: 5 925 km
* Dostup: 25 900 m
* Stúpavosť: 60 m/s
* Plošné zaťaženie: 410 kg/m²
* Pomer výkon/hmotnosť: 0,44

## Iné projekty

## Externé odkazy
* SR-71 Blackbird
* Creating The Blackbird

## Zdroj

Kategória:Lietadlá Lockheed
Kategória:Prieskumné lietadlá USA
Aktor (syn Azea)

**Aktor** alebo **Aktór** (*Aktor*/iný prepis *Aktór*, ) je v gréckej mytológii syn Azea z Orchomenu.

Aktor bol otcom Astyochy, ktorú pripravil o panenstvo boh vojny Ares, keď vošiel jednej noci potajomky do jej spálne. Jeho dcéra Astyoché sa potom stala matkou hrdinov Askalafa a Ialmena, učastníkov výpravy Argonautov a trójskej vojny, kde viedli minyjské vojenské oddiely.
 
## Referencie

Kategória:Postavy gréckej mytológie
Jet2.com

[náhľad|Lietadlo [BAe 146|BAe 146-300 spoločnosti Jet2.com]]

**Jet2.com Limited**, bežne známa ako **Jet2**, je britská nízkonákladová letecká spoločnosť založená na letisku Leeds Bradford v Anglicku. Lieta z ôsmich letísk v Anglicku a jedného letiska v Španielsku do 65 destinácií. Zároveň ponúka chartrové a nákladné služby. 

Hlavná základňa spoločnosti je na letisku Leeds Bradford, ďalšie základne sú Manchester, Belfast International, Blackpool, Edinburgh, Newcastle, East Midlands, Glasgow a v poslednom čase aj Alicante. Spoločnosť má 3000 zamestnancov. Je držiteľom prevádzkovej licencie Typ A na prepravu pasažierov, pošty a nákladu na lietadlách s viac ako 20 sedadlami. Licenciu jej udelil Britský úrad pre civilné letectvo.

## Zdroj

Kategória:Letecké spoločnosti Spojeného kráľovstva
Kategória:Nízkonákladové letecké spoločnosti
Kategória:Podniky založené v 1983
Kláštor Braine

thumb|Kláštorný kostol
**Kláštor Braine** bol premonštrátsky kláštor vo francúzskej obci Braine v Pikardii patriaci pod diecézu v Soissons. Bol založený v 9. storočí na počesť relikvie sv. Evodia.

V roku 1130 kláštor prevzali premonštráti. Dnešná gotická podoba je datovaná do roku 1180, kedy z podnetu Anežky z Baudemontu, manželky Róberta I. z Dreux začala stavba podľa plánov Ondreja z Baudemontu. Sochy z portálu sú čiastočne v múzeu v Soissons.

Kláštorný kostol slúžil zároveň ako rodinné pohrebisko grófov z Dreux, mladšej vetvy Kapetovcov. Nákresy veľkolepých medených smaltovaných náhrobkov sú zachované v knižnici v Oxforde, pretože neprežili Francúzsku revolúciu.

V roku 1840 bol zaradený medzi národné pamiatky.

## Literatúra
* Bernard Ardura: *Abbayes, prieurés et monastères de l’ordre de Prémontré en France, des origines à nos jours*. Nancy 1993.
* Abbé Henri Congnet: *Notice sur la translation des reliques de Saint Yved et Saint Victrice en la ville de Braine*. Paris 1865.
* P. Evermode: *L'abbaye royale de Saint-Yved de Braisne et son miracle eucharistique*. In: *Revue de l’Ordre de Prémontré et de sa mission'. 1912.
* Stanislas Prioux: *Monographie de l’ancienne abbaye royale Saint Yved de Braine''. Didron et Caudrillier, Paris 1859.

## Referencie

## Iné projekty

## Zdroj

Braine
Kategória:Gotické stavby vo Francúzsku
Kategória:Historické pamiatky vo Francúzsku
Kategória:Stavby v departemente Aisne
Kláštor Bonneval

thumb|Kláštor Bonneval

**Kláštor Bonneval** je kláštor v juhofrancúzskej dedine Le Cayrol v Midi-Pyrénées.

Kláštor bol založený roku 1147 z podnetu Guillauma de Calmont d'Olt, biskupa z Cahors. Ako zakladateľský konvent boli povolaní cisterciáni z kláštora Mazan v Ardèche. Bonneval sa časom stal jedným z najdôležitejších kláštorov v oblasti. Jeho činnosť bola ukončená počas revolúcie roku 1791.

V súčasnosti ho obývajú trapisti.

## Iné projekty

## Externé odkazy
* Oficiálna stránka

## Zdroj

Bonneval
Kategória:Románske stavby vo Francúzsku
Kategória:Stavby v departemente Aveyron
Ennomos

**Ennomos** (*Ennomos*) môže byť v gréckej mytológii:
*syn Arsinoa z Mýsie, pozri Ennomos (syn Arsynoa)
*trójsky bojovník zabitý Odyseom, pozri Ennomos (Trója)

**Ennomos** môže byť aj:
*planétka, pozri 4709 Ennomos
Kláštor svätého Mikuláša (Angers)

náhľad|Kláštor svätého Mikuláša 
**Kláštor svätého Mikuláša** je benediktínsky kláštor v Angers založený v decembri 1020. Fundátorom bol gróf Fulko Nerra, ktorý tak dodržal svoj sľub daný v búrke pri ceste do Jeruzalema. Prvotný konvent bol povolaný z kláštora Marmoutier a v roku 1033 bol vystriedaný mníchmi zo Saint-Aubin. 10. februára 1096 kostol vysvätil pápež Urban II.. 

Opátstvo rozkvitalo, dostávalo štedré donácie, malo početné prepošstvo a v roku 1672 sa pripojilo ku kongregácii sv. Maura. Ku zrušeniu došlo počas Veľkej francúzskej revolúcie a kláštorné budovy vrátane kostola boli predané a čiastočne zničené.

## Referencie


## Iné projekty

## Zdroj

Kategória:Stavby v Angers
Angers
Suzuki SFV 650 Gladius

náhľad|Suzuki SFV 650 Gladius
**Suzuki SFV 650 Gladius** je motocykel firmy Suzuki kategórie naked bike, vyrábaný od roku 2009. Nahradil model Suzuki SV 650N - verziu bez polokapotáže.

## Opis
Suzuki SFV 650 Gladius je koncepciou rovnaký motocykel, ako jeho predchodca. Osvedčený kvapalinou chladený motor do V s objemom 650 cm³ zostal až na pár úprav bez zmeny. Dizajnovo má však motocykel zaoblené krivky. Kosoštvorcový predný reflektor mu dáva vzhľad mierumilovného cestného motocykla. Pohodlné sedlo s vyššie položenými riadidlami tvorí klasicky vzpriamený posed.

## Technické parametre pre Suzuki SFV 650 Gladius modelový rok 2009

* Motor: Štvortaktný dvojvalec do V uhol 90 stupňov
* Zdvihový objem: 645cm³
* Ventilový rozvod: DOHC 4 ventily na valec
* Vŕtanie x zdvih: 81x62, 6 mm
* Výkon pri otáčkach: 53 kw (72k) pri 8400/min  
* Krútiaci moment: 64 Nm pri 6400/min
* Kompresný pomer: 
* Chladenie: kvapalinou
* Počet rýchlostí: 6
* Sekundárny prevod: reťaz
* Rám: oceľový priehradový 
* Rázvor: 1445 mm
* Dĺžka: 2130 mm
* Šírka: 760 mm 
* Výška: 1080 mm
* Výška sedla: 785 mm 
* Brzdy vpredu: 2 kotúče 290 mm 2 piestikmi
* Brzdy vzadu: 1 kotúč 240 mm 1 piestik
* Pneu vpredu: 120/60 ZR17
* Pneu vzadu: 160/60 ZR17
* Pohotovostná hmotnosť: 202 kg 
* Objem nádrže: 14,5 l
* Maximálna rýchlosť: 200 km / h

## Iné projekty

## Externé odkazy
* Bikes.cz
* Suzuki SFV 650 Gladius | ABS 
* Suzuki SFV650 Gladius Test motocykla

## Zdroj

SFV 650 Gladius
Estádio Major Antônio Couto Pereira

náhľad|Estádio Couto Pereira
**Estádio Major Antônio Couto Pereira** alebo známejším názvom **Couto Pereira** je štadión v meste Curitiba v Brazílii. Je domovom futbalového tímu Coritiba.

Spoločnosť bola založená 15. novembra 1932, štadión bol slávnostne otvorený zápasom medzi Coritibou a America-RJ (4-2). Od svojho otvorenia až do roku 1977 niesol názov *Belfort Duarte*. Názov Estádio Major Antônio Couto Pereira nesie od 1977 a svoje pomenovanie dostal podľa mena klubového prezidenta - *Antônio Couto Pereira*.

Svetové turné Guts: Spilled priviedlo Oliviu Rodrigo na toto miesto 26. marca 2025, čo bol jej brazílsky debut a zároveň jej inauguračný koncert na štadióne.

## Iné projekty

## Externé odkazy
* Couto Pereira Stadium na Google Maps

## Zdroj
* 

Kategória:Futbalové štadióny v Brazílii
Kategória:Curitiba
Podkova (Malá Fatra)

**Podkova** () je nevýrazný hôľnatý vrch v centrálnej časti Lúčanskej Malej Fatry. Leží približne  západne od Martina. Nachádza sa v juhovýchodnej rázsoche Vidlice (1 466 m), od ktorej je oddelený plytkým sedlom.

## Poloha
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na území okresu Martin a na hranici katastrálnych území mesta Martin a obce Bystrička. Leží v bočnej rázsoche Vidlice, ktorá pokračuje južným smerom k vrcholu Humience (), západne leží Veterné (). 

## Opis
Vrch je súčasťou bočnej, na juhovýchod z Vidlice vybiehajúcej rázsochy v južnej časti Martinských holí. Tvorí málo výrazný pahorok a od severozápadne situovanej Vidlice ho oddeľuje plytké sedlo. Západné svahy klesajú do doliny potoka Bystrička, južné sa zvažujú do doliny Príslopského potoka a východné do Záblatskej a Valaskej doliny. Západnú a juhovýchodnú časť masívu odvodňuje riečka Bystrička, severné svahy odvádzajú vodu prítokom do Pivovarského potoka a ďalej do rieky Turiec. Svahy pokrýva zväčša ihličnatý les, vrcholové partie pokrývajú horské lúky s roztrúsenými zakrpatenými smrekmi a niekoľkými rašeliniskami. Vrch bol pomenovaný podľa tvaru zárezu na východnom úbočí.

### Výhľady
Vďaka nadmorskej výške a lúčnatému vrcholu ponúka pekné výhľady najmä na Turiec a okolité pohoria. Jedinečný je výhľad na Veľkú Fatru, veľmi dobre sú pozorovateľné i Krivánska Fatra, masív Veľkého Choča a Vtáčnik, výnimočne však i Západné a Nízke Tatry.

## Turistické trasy
* po  značke:
** z Bystričky údolím Príslopského potoka cez Humience
** z Vidlice z hlavného hrebeňa

## Referencie

## Pozri aj
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape
* Najvyššie vrcholy Malej Fatry na Treking.cz

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Zoznam vrcholov v Malej Fatre

náhľad|Veľký Kriváň (1 709 m)
náhľad|Malý Kriváň (1 671 m)
náhľad|Chleb (1 646 m)
náhľad|Veľký Rozsutec (1 610 m)
náhľad|Stoh (1 607 m)

**Zoznam vrcholov v [[Malá Fatra|Malej Fatre]]** zahŕňa pomenované malofatranské vrcholy s nadmorskou výškou nad 1 300 m.

## Zoznam vrcholov

## Referencie


## Pozri aj
* Zoznam vrcholov v Súľovských vrchoch
* Zoznam vrcholov v Strážovských vrchoch
* Zoznam vrcholov v Kysuckej vrchovine
* Zoznam vrcholov v Oravskej vrchovine
* Zoznam vrcholov vo Veľkej Fatre
* Zoznam vrcholov v Žiari

## Zdroj
* 



Malá Fatra
Malá Fatra
IDN

**IDN** (skratka anglického **Internationalized Domain Names**) sú internetové domény, ktoré - na rozdiel od pôvodných pravidiel pre tvorbu doménových mien - môžu obsahovať aj znaky národných abecied (teda napr. znaky s diakritikou, vlastnosti iných písiem ako latinky atď.).

## Príklady
* Www.háčkyčárky.cz
* Www.даль.com
* Www.jürgen-böhm.de
* Www. 茶. Co.jp

## Pozri aj
* Punycode

## Externé odkazy
* Základné pravidlá a informácie o IDN na ICANN (po anglicky)
* Stránky CZ.NIC o IDN

## Zdroj
* 

Kategória:Domain name system
Izoelektrická fokusácia

**Izoelektrická fokusácia** je elektromigračná separačná metóda proteínov.

Delenie touto metódou prebieha na základe migrácie proteínov v prostredí premenlivého pH. V zásaditom prostredí majú proteíny záporný náboj a putujú teda k anóde. V kyslom prostredí naopak majú celkový náboj kladný a putujú ku katóde. V pH rovnom izoelektrickému bodu, pI, je molekula neutrálna.
 
Izoelektrická fokusácia prebieha najčastejšie na polyakrylamidovom géle s imobilizovaným pH gradientom prípadne v kapiláre s pH gradientom tvoreným zmesou nízkomolekulárnych amfolytov. Po aplikácii napätia potom putuje proteín do miesta svojho izoelektrického bodu a na tomto mieste sa fokusuje (sústreďuje), pretože v tomto bode sa celkový náboj bielkoviny vynuluje. Ak by bielkovina vyputovala z izoelektrického bodu okamžite získa náboj a vďaka napätiu sa vráti späť do izoelektricého bodu. Izoelektrickou fokusáciou je možné dosiahnuť separácie bielkovín, ktoré sa líšia v hodnotách izoelektrických bodov iba o 0,01.

Gradient pH je vytváraný zmesou niekoľkých sto až tisíc rôznych nízkomolekulárnych amfolytov tak, aby spektrum ich izoelektrických bodov dokonale pokrylo požadovaný rozsah pH gradientu (najčastejšie pH 3 - 10). Póry gélu bývajú volené veľké, aby nedochádzalo k narúšaniu separácie sieťovým javom. Používajú sa vysoké hodnoty napätia v rádoch jednotiek až desiatok kilovoltov.

Izoelektrická fokusácia je prvým krokom 2D-elektroforézy.

## Pozri aj

*Izoelektrický bod
*Elektroforéza

## Zdroj

Kategória:Metódy kvalitatívnej analýzy
Kategória:Elektrochémia
Kategória:Separačné metódy
Kláštor Epau

náhľad|Kláštor Epau

**Kláštor Epau** je cisterciánsky kláštor vo francúzskej dedine Yvré-l'Évêque neďaleko Le Mans. Kláštor založila v roku 1229 anglická kráľovná Berengaria Navarrská, vdova po Richardovi Levie srdce.

Opátstvo bolo v roku 1356 počas vojnových nepokojov zničené. K obnoveniu došlo na začiatku 15. storočia a kláštor fungoval až do francúzskej revolúcie, kedy boli rehoľníci nútení kláštor opustiť.

## Iné projekty

## Externé odkazy
* Oficiálna stránka 

## Zdroj

Epau
Kategória:Gotické stavby vo Francúzsku
Epau
Kategória:Stavby v departemente Sarthe
Kostol Saint-Jean-de-Malte

thumb|Kostol Saint-Jean-de-Malte
thumb|Kostol Saint-Jean-de-Malte

**Kostol Saint-Jean-de-Malte** je prvý gotický kostol v Provensalsku. Stojí na námestí *Saint-Jean-de-Malte* v Aix-en-Provence.

Ústredná loď kostola bola postavená v 13. storočí na mieste staršieho kostola a bola súčasťou špitála Rádu svätého Jána z Jeruzalema. Kostol má veľmi triezvy interiér, veža so svojimi 67 m je najvyšším bodom mesta. Sú tu pochovaní niektorí členovia rodu provensalských grófov. 

## Iné projekty

## Externé odkazy
* Eglise Saint-Jean de Malte
*  Eglise Saint-Jean de Malte 

## Zdroj

Aix-en-Provence
Kategória:Gotické kostoly vo Francúzsku
Kategória:Rímskokatolícke kostoly vo Francúzsku
Kategória:Aix-en-Provence
Kategória:Stavby v departemente Bouches-du-Rhône
Kláštor Maubuisson

thumb|Kláštor Maubuisson
**Kláštor Maubuisson** je cisterciánsky kláštor pri Saint-Ouen-l'Aumone vo francúzskom departemente Val-d'Oise.

Kláštor založila v roku 1236 kráľovná Blanka Kastílska a financovaním stavby boli poverení templári. Kedysi fungoval ako kláštor pre dievčatá z dobrých rodín, občasné sídlo kráľovnej matky a tiež ako kráľovské pohrebisko. Význam opátstva začal povážlivo klesať v 18. storočí, kedy bol radikálne znížený počet sestier a v roku 1793 bola z kláštora vytvorená vojenská nemocnica.

Architektonické pamiatky z kláštora sú dnes umiestnené v Louvri a Saint-Denis.

## Referencie


## Iné projekty

## Externé odkazy
* Fotografie z kláštora

## Zdroj

Maubuisson
Kategória:Gotické stavby vo Francúzsku
Maubuisson
Kategória:Stavby v departemente Val-d’Oise
Kláštor svätého Petra (Gent)

thumb|Kláštor svätého Petra
**Kláštor svätého Petra v Gente** (, ) je bývalý benediktínsky kláštor v belgickom Gente.

Bol založený v druhej polovici 7. storočia a najväčší rozkvet dosiahol počas 11. a 12. storočia, kedy sa stal centrom duchovného života vo Flámsku, rodovým kláštorom miestnych grófov a ich pohrebiskom. Súperom o vplyv v okolí bol kláštor sv. Bavona. Úpadok bohatého opátstva prišiel v nasledujúcich storočiach.

V 16. storočí kláštor dočasne obsadili a zničili kalvinisti. Benediktíni sa po čase vrátili a opátstvo bolo po mnohých rokoch znovu obnovené a vystavané v barokovom slohu. V roku 1796 bol kláštor zrušený a majetok rozpredaný.

## Catalogum Abbas

## Iné projekty

## Externé odkazy
* Virtuálna prechádzka
* Panoramatický pohľad
* Panoramatický pohľad na kláštornú záhradu

## Zdroj

Kategória:Kláštory v Belgicku
Kategória:Benediktínske kláštory
Kategória:Barokové stavby v Belgicku
Kategória:Gent
Kláštor Messines

**Kláštor Messines** bol ženský benediktínsky kláštor s kláštornou školou v belgickom meste Mesen.

Kláštor zasvätený Panne Márii založila v roku 1057 flámska grófka Adela pre tridsať dievčat a dvanásť kanonikov. Potom čo v roku 1067 ovdovela, odcestovala do Ríma, kde prijala z rúk pápeža vdovský závoj a sama do kláštora vstúpila. Zomrela v kláštore v januári 1079 a bola pochovaná v krypte kláštorného kostola sv. Mikuláša. Opátky bývali až do rozpustenia kláštora v roku 1776 ženy z urodzených rodín.

## Referencie


## Zdroj

Messines
Kategória:Románske stavby v Belgicku
Messines
Kategória:Mesen
Majstrovstvá Európy v hokeji na kolieskových korčuliach žien 1993

**Majstrovstvá Európy v hokeji na kolieskových korčuliach žien 1993** boli v poradí 2. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa v dňoch od 16.18. decembra 1993 v meste Molfetta, v regióne Apúlia, v Taliansku, za účasti iba 5 tímov. Víťazkami sa stali hokejistky domáceho Talianska, ktoré bodovali vo všetkých zápasoch a obhájili tak titul spred 2 rokov. 

Turnaj sa skladal iba zo základnej skupiny. 

## Výsledky

## Konečné poradie

## Externé odkazy
* Oficiálna stránka Európskeho výboru hokeja na kolieskových korčuliach  
* Hokejový portál rink-hockey.net  

## Zdroj
* ME 1993 na stránke rink-hockey.net  

Kategória:Hokej na kolieskových korčuliach v 1993
Ženy
Hokej
Aumont-Aubrac (kantón)

**Aumont-Aubrac** je francúzsky kantón v obvode Mende v departemente Lozère v regióne Languedoc-Roussillon. Tvorí ho 6 obcí.

## Obce kantónu
* Aumont-Aubrac
* La Chaze-de-Peyre
* Fau-de-Peyre
* Javols
* Sainte-Colombe-de-Peyre
* Saint-Sauveur-de-Peyre

## Referencie

## Zdroj

Kategória:Kantóny v departemente Lozère
Aumont-Aubrac

**Aumont-Aubrac** môže byť:
* francúzska obec, pozri Aumont-Aubrac (obec)
* francúzsky kantón, pozri Aumont-Aubrac (kantón)
Le Bleymard (kantón)

**Le Bleymard** je francúzsky kantón v obvode Mende v departemente Lozère v regióne Languedoc-Roussillon. Tvorí ho 12 obcí.

## Obce kantónu
* Allenc
* Bagnols-les-Bains
* Belvezet
* Le Bleymard
* Chadenet
* Chasseradès
* Cubières
* Cubiérettes
* Mas-d'Orcières
* Saint-Frézal-d'Albuges
* Sainte-Hélène
* Saint-Julien-du-Tournel

## Zdroj

Kategória:Kantóny v departemente Lozère
Majstrovstvá Európy v hokeji na kolieskových korčuliach žien 1999

**Majstrovstvá Európy v hokeji na kolieskových korčuliach žien 1999** boli 5. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa v dňoch od 7.11. novembra 1999 v meste Springe, v Dolnom Sasku, v Nemecku, za účasti rekordných 9 tímov. Jediným nováčikom bolo družstvo Švédska. Víťazkami sa stali hokejistky Portugalska, ktoré zvíťazili vo všetkých zápasoch a získali svoj druhý európsky titul. Domáce bronzové Nemecko získalo svoju prvú medailu. 

Turnaj sa skladal z 2 základných skupín, z ktorých 4 najlepšie družstvá postúpili do play-off. 5 horších družstiev po základnej časti súťažilo ešte v skupine o umiestnenie.

## Výsledky
### Základné skupiny
#### Skupina A

#### Skupina B

### 2. fáza
#### Skupina o umiestnenie

### Play-off
#### Semifinále

#### Stretnutie o 3. miesto

#### Finále

## Konečné poradie

## Externé odkazy
* Oficiálna stránka Európskeho výboru hokeja na kolieskových korčuliach  
* Hokejový portál rink-hockey.net  

## Zdroj
* ME 1999 na stránke rink-hockey.net  

Kategória:Hokej na kolieskových korčuliach v 1999
Ženy
Hokej
Le Massegros (kantón)

**Le Massegros** je francúzsky kantón v obvode Florac v departemente Lozère v regióne Languedoc-Roussillon. Tvorí ho 5 obcí.

## Obce kantónu
* Le Massegros
* Le Recoux
* Saint-Georges-de-Lévéjac
* Saint-Rome-de-Dolan
* Les Vignes

## Zdroj

Kategória:Kantóny v departemente Lozère
Le Pont-de-Montvert (kantón)

**Le Pont-de-Montvert** je francúzsky kantón v obvode Florac v departemente Lozère v regióne Languedoc-Roussillon. Tvorí ho 6 obcí.

## Obce kantónu
* Fraissinet-de-Lozère
* Le Pont-de-Montvert
* Saint-Andéol-de-Clerguemort
* Saint-Frézal-de-Ventalon
* Saint-Maurice-de-Ventalon
* Vialas

## Zdroj

Kategória:Kantóny v departemente Lozère
Saint-Germain-de-Calberte (kantón)

**Saint-Germain-de-Calberte** je francúzsky kantón v obvode Florac v departemente Lozère v regióne Languedoc-Roussillon. Tvorí ho 11 obcí.

## Obce kantónu
* Le Collet-de-Dèze
* Moissac-Vallée-Française
* Saint-André-de-Lancize
* Saint-Étienne-Vallée-Française
* Saint-Germain-de-Calberte
* Saint-Hilaire-de-Lavit
* Saint-Julien-des-Points
* Saint-Martin-de-Boubaux
* Saint-Martin-de-Lansuscle
* Saint-Michel-de-Dèze
* Saint-Privat-de-Vallongue

## Zdroj

Kategória:Kantóny v departemente Lozère
Zoznam slovenských kardinálov

Toto je **zoznam slovenských kardinálov**:

## Č
* Ján Černoch

## K
* Ján Chryzostom Korec

## R
* Alexander Rudnay

## S
* Ján Krstiteľ Scitovský

## T
* Jozef Tomko

## H
*Juraj Haulík

## Externé odkazy
* Slovenský kardinál nebol nikdy v konkláve


Slovensko
Kardináli
Adolf Schwarz

**Adolf Schwarz** (* 31. október 1836, Sečovce† 25. október 1910, Viedeň) bol uhorský šachista židovského pôvodu, povolaním obchodník.

## Životopis
Záľuba v šachu sa uňho prejavila už v mladosti. Počas štúdií v meste Arad sa vypracoval na kvalitného hráča, avšak skutočným šachovým géniom sa stal až v Budapešti, kde sa presťahoval v roku 1856. Po tom, čo sa v roku 1872 odsťahoval do Viedne sa stal členom Viedenskej šachovej spoločnosti.

Zaznamenal mnoho významných úspechov v turnajoch na miestnej i národnej úrovni. Získal 10. miesto na Viedenskom šachovom turnaji roku 1873. V roku 1878 skončil druhý na turnaji vo Frankfurte nad Mohanom a v roku 1879 tretí v Leipzigu.

Na medzinárodnom turnaji vo Wiesbadene (1880) zdieľal prvé miesto spolu s anglickým hráčom Josephom Henrym Blackburnom a Rakúšanom Bertholdom Englischom (11.0/15). V roku 1882 obsadil tretie miesto na viedenskom turnaji. Jeho posledné známe víťazstvo zaznamenal na turnaji Viedenského šachového klubu v roku 1909, kedy porazil najsilnejších amatérskych šachistov.

## Štatistiky

## Referencie

## Iné projekty

## Externé odkazy
* Hráčsky profil na ChessGames.com

Kategória:Osobnosti zo Sečoviec
Kategória:Osobnosti z Budapešti
Kategória:Osobnosti z Viedne
Kategória:Uhorskí šachisti
Kategória:Šachisti židovského pôvodu
June 1, 1974

***June 1, 1974*** je spoločný koncertný album hudobníkov Kevina Ayersa, Johna Calea, Briana Ena a Nico, vydaný v roku 1974 vo vydavateľstve Island Records. Nahraný bol 1. júna 1974 v londýnskej sále Rainbow Theatre. Každý zo štvorice hlavných účinkujúcich tu odohral set vlastných skladieb; na finálnom albume bol najviac piesňami (5) zastúpený Ayers, dvoma Eno a po jednej Cale a Nico. Počas koncertu bolo nahraných viac piesní, ale niektoré z nich na albume nevyšli. Ide o Ayersovu „I've Got a Hard-On for You Baby“, Caleove „Buffalo Ballet“ a „Gun“ a „Janitor of Lunacy“ a „Deutschland Über Alles“ od Nico.

## Zoznam skladieb

## Obsadenie
* Kevin Ayers − spev (B1-5), gitara (B1-5), basgitara (A1-2)
* Brian Eno − spev (A1-2), syntetizátory (A1-4, B5)
* John Cale − spev (A3), klavír (A2), viola (A1, B5)
* Nico − spev (A4), harmónium (A4)
* Mike Oldfield − sólová gitara (B4), akustická gitara (B5)
* Ollie Halsall − klavír (A1), gitara (A2-3, B4), sólová gitara (B1-3), akustická gitara (B5)
* John „Rabbit“ Bundrick − organ (A1-3 & B1-5), organ, klavír, elektrické piano (B1-3)
* Robert Wyatt − perkusie (A1-3 B1-3 + 5)
* Doreen Chanter − sprievodné vokály (A3)
* Archie Leggatt − basgitara (A1-3 B1-3 + 5)
* Eddie Sparrow − bicie (A2 & 3 B1-3), basový bubon (A1), tympany (B5)
* Liza Strike − sprievodné vokály (A3)
* Irene Chanter − sprievodné vokály (A3)
* John Wood − zvukový inžinier
* Phil Ault − asistent zvukového inžiniera
* Ray Doyle − asistent zvukového inžiniera

## Zdroj

Kategória:Albumy Island Records
Kategória:Albumy Nico
Kategória:Albumy Johna Calea
Kategória:Koncertné albumy z 1974
MaheshaBSD

**MaheshaBSD** je operačný systém založený na BSD Unix, ktorý vytvoril a udržoval Juraj Šípoš. Tento produkt je čiastočne komerčný – platená je iba jeho serverová verzia. Pre osobné použitie je MaheshaBSD Server bezplatný.

Prvá verzia MaheshaBSD bola vydaná v roku 2010. MaheshaBSD-1.0 je distribúcia FreeBSD na Live CD založená na FreeBSD 8.0-RELEASE. MaheshaBSD-2.0 je modulárna súprava nástrojov na Live CD založená na FreeBSD 9.0 (i386) – dá sa jednoducho uložiť na pamäťový kľúč USB. Používatelia môžu anonymne prezerať webové stránky (Tor), prehrávať videá (včítane DivX), prehrávať súbory MP3 a Ogg, používať antivírus Clamav, nástroje a aplikácie TestDisk, PhotoRec. MaheshaBSD aj rozpráva (espeak). Jeho prostredie X je založené na IceWM. Funkcie MaheshaBSD Server zahŕňajú: Prenositeľnosť – servery FTP/WWW/WordPress (s PHP) spustiteľné z pamäťového kľúča USB umožňujú jednoducho prevádzkovať server kdekoľvek na svete.

;Ciele projektu:
* personálny konfigurovateľný server HTTP/FTP/WordPress na pamäťovom kľúči USB alebo Live DVD;
* anonymné prezeranie webových stránok a prenosy súborov;
* súprava nástrojov na obnovu pochádzajúcich zo sveta BSD; k dispozícii sú napríklad na nástroje na reset hesla Windows, alebo nástroje na spojenie na diaľku s priateľmi a posielanie súborov;
* vzdelávanie o BSD – viď. odkaz na článok v externých odkazoch ako vytvoriť vlastné Live USB s FreeBSD;
* MaheshaBSD je projekt podobný GhostBSD, ale jeho ciele sú odlišné.

## Zoznam verzií MaheshaBSD
V súčasnosti je k dispozícii päť verzií MaheshaBSD:

1) MaheshaBSD (FreeBSD) - distribúcia FreeBSD na Live CD na všeobecné použitie založená na FreeBSD 8.0 and 9.0-RELEASE.

2) MaheshaBSD Server (FreeBSD) – serverová verzia MaheshaBSD, ktorá obsahuje WordPress, MySQL, phpMyAdmin, atď. Toto vydanie je k dispozícii iba ako obraz USB (FreeBSD 9.0-RELEASE).

3) MaheshaNetBSD (NetBSD) – voľná distribúcia NetBSD 6.0 USB na všeobecné použitie.

4) MaheshaDragonFlyBSD (DragonFlyBSD) – voľná distribúcia DragonFlyBSD na všeobecné použitie na USB. Je založená na DragonFlyBSD 3.2.1.

5) MaheshaOpenBSD Server (OpenBSD) založený na OpenBSD 5.2.

## Externé odkazy
* Domáca stránka projektu MaheshaBSD 
* Článok o MaheshaBSD v BSD Mag, júl 2013 - MaheshaOpenBSD – OpenBSD In A Serpent World
* Článok o MaheshaBSD Server Second edition v BSD Mag - MaheshaBSD Server: MySQL and WordPress in FreeBSD
* MaheshaBSD na Distrowatch - MaheshaBSD on Distrowatch
* Článok o vytvorení bootable pamäťového kľúča USB s FreeBSD v BSD Mag How to quickly make a bootable USB stick with FreeBSD

## Zdroj

Kategória:BSD
Kategória:Operačné systémy
Kategória:Slobodný softvér
Chanac

**Chanac** môže byť:
* francúzska obec, pozri Chanac (obec)
* francúzsky kantón, pozri Chanac (kantón)
Chanac (kantón)

**Chanac** je francúzsky kantón v obvode Mende v departemente Lozère v regióne Languedoc-Roussillon. Tvorí ho 5 obcí.

## Obce kantónu
* Barjac
* Chanac
* Cultures
* Esclanèdes
* Les Salelles

## Zdroj

Kategória:Kantóny v departemente Lozère
6. symfónia

**6. symfónia** alebo **symfónia č. 6** alebo **šiesta symfónia** je názov niekoľkých hudobných diel od rôznych autorov:

* 6. symfónia (Beethoven)
* 6. symfónia (Brian)
* 6. symfónia (Bruckner)
* 6. symfónia (Čajkovskij)
* 6. symfónia (Dvořák)
* 6. symfónia (Glass)
* 6. symfónia (Haydn)
* 6. symfónia (Kabeláč)
* 6. symfónia (Mahler)
* 6. symfónia (Martinů)
* 6. symfónia (Mozart)
* 6. symfónia (Nielsen)
* 6. symfónia (Penderecki)
* 6. symfónia (Prokofjev)
* 6. symfónia (Rautavaara)
* 6. symfónia (Rochberg)
* 6. symfónia (Schubert)
* 6. symfónia (Sibelius)
* 6. symfónia (Šostakovič)
* 6. symfónia (Vaughan Williams)
Adygovia

**Adygovia** alebo staršie **Čerkesi** (zastarano *Adigovia*) je všeobecné označenie skupiny príbuzných kmeňov, žijúcich v oblasti severného Kaukazu. V Európe bola v minulosti táto skupina známejšia skôr pod označením Čerkesi než Adygovia. Dnes sa k Adygom zaraďujú Adygejci, vlastní Čerkesi a Kabardi.

## Zdroj
*

Kategória:Etniká, národy a národnosti v Rusku
Bazilika svätého Saturnina

thumb|Bazilika svätého Saturnina
**Bazilika svätého Saturnina** () je románska bazilika vybudovaná v rokoch 1080 - 1120 v Toulouse nad hrobom sv. Saturnina z Toulouse.

V roku 1840 bola vyhlásená za národnú pamiatku.

## Dejiny
Hoci je vystavaná v románskom slohu, od ostatných románskych bazilík sa podstatne líši: jednak je podstatne väčšia, jednak má unikátny pôdorys a rad ďalších, v románskych bazilikách neobvyklých či úplne unikátnych architektonických prvkov.

V bazilike sa nachádza monumentálny organ, ktoré v roku 1888 vybudoval Aristide Cavaillé-Coll. Spolu s Cavaillé-Collovym organom v kostole sv. Sulpicia v Paríži a Saint-Ouen v Rouene tvorí trojicu najcennejších organov vo Francúzsku.

Z hľadiska náboženskej úcty ide o mimoriadne významnú pútnickú baziliku. Sama je starodávnym pútnickým miestom vďaka ostatkom tu zavraždeného sv. Saturnina, ktorý patrí k najuctievanejším svätým Francúzska. Tento význam ešte posilňuje fakt, že je významnou zastávkou pútnikov na pútnickej ceste do Santiaga de Compostela.

## Pútnické miesto
thumb|Hlavná francúzsko-španielska vetva svätojakubskej cesty
Toulouse je pútnickým miestom už od 3. storočia, kedy tu bol umučený Saturnin z Toulouse, jeden zo siedmich apoštolov, ktorý sv. Fabián vyslal ku Galom obývajúcim dnešné Francúzsko. Nad cieľom pútnikov, hrobom sv. Saturnina, bol už v 4. storočí vybudovaný kostol, ktorý potom na prelome 11. a 12. storočia nahradila dnešná bazilika.

Pútnikov navštevujúcich hrob sv. Saturnina ďalej rozširujú zástupy veriacich, ktorí podnikajú púť do Santiaga de Compostely, lebo Toulouse je významnou zastávkou na hlavnej južnej vetve svätojakubskej cesty, spájajúcej Santiago de Compostela s Arles.

## Referencie

## Iné projekty

## Externé odkazy
* Oficiálna stránka 

## Zdroj

Toulouse
Kategória:Stavby v Toulouse
Kategória:Historické pamiatky vo Francúzsku
Kategória:Románske stavby vo Francúzsku
Saturnina
Bloody Mary (pieseň)

[thumb|"Bloody Mary" na [Born This Way Ball]]
**Bloody Mary** je pieseň americkej speváčky Lady Gaga z jej druhého štúdiového album Born This Way (2011). Pieseň bola napísaná DJ White Shadow, Lady Gaga, Fernando Garibay a William Grigahcine a produkovaná Lady Gaga a DJ White Shadow. Nahrávala sa v štúdiu v Sydney v Austrálii. Inštrumentálna verzia bola použitá pri prenose Gagavision 42.

## O piesni
"Bloody Mary" je skladba s pomalým tempom a s prvkami trance.

K napísaniu piesne Gagu inšpirovali spomienky na katolícku školu kde sa vždy modlila k ženám, ako napr. Panna Mária alebo Mária Magdaléna. Vyjadrila sa tiež, že Boha nevnímala ako niekoho s určitým pohlavím a že vo svojom živote vždy uctievala viac ženskú silu.

## Recenzie
Pieseň získala najmä pozitívne recenzie od kritikov a niektorí ju označili ako "zlatý klinec" z Born This Way. NME Magazine vysvetlil, že "Bloody Mary" je "pokojná obrátená verzia "Judas", Poznamenali, že skladba vytvára popri špinavých beatoch podivnú eleganciu.

## Referencie


Kategória:Piesne Lady Gaga
Kategória:Piesne z 2011
Government Hooker

[náhľad|"Government Hooker" na [Born This Way Ball]]
**Government Hooker** je pieseň americkej speváčky Lady Gaga z jej druhého štúdiového albumu *[[Born This Way]]* (2011). Skladba bola napísaná a produkovaná Gaga, Fernando Garibay a DJ White Shadow. 

## O piesni
Pieseň je synthpopová a tanečná skladba, ktorá je ovplyvnená viacerými elektronickými žánrami, ako techno, trance, post-disco a industrial. Téma piesne sa týka ženskej sexuality vyjadrenej ako metafora prostredníctvom vzťahu medzi herečkou Marilyn Monroe a vtedajším prezidentom USA Johnom F. Kennedym. Kritici ocenili nemorálnu a temnú povahu tejto skladby, rovnako ako jej hudbu. Skladba nebola nikdy vydaná ako singel.

## Zdroj

Kategória:Piesne Lady Gaga
Kategória:Piesne z 2011
Chloë Sevignyová

**Chloë Stevens Sevignyová** (* 18. november 1974, Springfield, Massachusetts, USA) je americká herečka a bývalá modelka.

Filmovým debutom pre ňu bola rola vo filme *[[Kids (film)|Kids]]* v roku 1995. Aj v nasledujúcich rokoch hrala v prevažne nezávislých filmoch, ako *[[Americké psycho]]* (2000), *[[Party Monster]]* a *[[Dogville]]* (oba 2003). V roku 2013 stvárnila jednu z vedľajších postáv v životopisnom filme ** zaoberajúcom o pornoherečke Linde Lovelace. V roku 2009 získala Zlatý glóbus za rolu v seriáli *[[Big Love]]*.

## Iné projekty

## Externé odkazy
* 
* 

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Držitelia ceny Independent Spirit Award
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme
Kategória:Držiteľky ceny Satellite Award
Kategória:Osobnosti USA francúzskeho pôvodu
Kategória:Osobnosti USA poľského pôvodu
Kategória:Osobnosti zo Springfieldu (Massachusetts)